
ประกาศองค์การบริหารส่วนตำบลห้วยปริก
เรื่องประมูลซื้อ รถตักหน้า  -  ขุดหลัง ชนิดขับเคลื่อน  4  ล้อ 
   จำนวน  1  คัน   ด้วยระบบอิเล็กทรอนิกส์



ด้วยองค์การบริหารส่วนตำบลห้วยปริก  มีความประสงค์จะประมูลซื้อ/จ้างด้วยระบบอิเล็กทรอนิกส์รถตักหน้า  -  ขุดหลัง  ชนิดขับเคลื่อน  4  ล้อ   ตามรายดังนี้


โครงการจัดซื้อรถตักหน้า  -  ขุดหลัง  ชนิดขับเคลื่อน  4  ล้อ  เครื่องยนต์  4  สูบ  4  จังหวะ  มีกำลังไม่น้อยกว่า  99  แรงม้า  ขนาดความจุบุ้งกี๋ไม่น้อยกว่า  1.03  ลูกบาศก์เมตร  พร้อมเครื่องมือและอุปกรณ์ประจำรถ  จำนวน  1  คัน  งบประมาณ  2,900,000.-   บาท  (สองล้านเก้าแสนบาทถ้วน)  ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาต้องรับผิดชอบในการเสนอราคา โดยจะไม่นำราคากลางของทางราชการมาปฏิเสธความรับผิดชอบ  หรือเรียกร้องในภายหลังไม่ได้ 




ผู้มีสิทธิเสนอราคาจะต้องมีคุณสมบัติดังต่อไปนี้


1.  เป็นผู้มีอาชีพขายพัสดุที่ประมูลซื้อด้วยระบบอิเล็กทรอนิกส์ดังกล่าว


2.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว


3.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มครองกันเช่นว่านั้น


4.  เป็นผู้เสนอราคาที่ผ่านการตรวจสอบคุณสมบัติทางด้านเทคนิค  (ดูลักษณะเฉพาะและเงื่อนไข)  ขององค์การบริหารส่วนตำบลห้วยปริก


5.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลห้วยปริก  และไม่เป็น  ผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ  วันประกาศประมูลซื้อด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวาง  การแข่งขันราคาอย่างเป็นธรรม  ในการประมูลซื้อ/จ้างด้วยระบบอิเล็กทรอนิกส์ครั้งนี้


6.  ผู้เสนอราคาจะต้องมีหลักฐานการเป็นตัวแทนผู้แทนจำหน่าย  ผู้แทนจำหน่าย  ผู้ประกอบหรือผลิตรถยนต์มาแสดงด้วย



กำหนดยื่นเอกสารประมูลซื้อ/จ้างด้วยระบบอิเล็กทรอนิกส์ในวันที่  21  สิงหาคม  2550   ถึง  21  สิงหาคม  2550  ระหว่างเวลา  10.00  น.  ถึง  11.00  น.  ณ  สำนักงานองค์การบริหารส่วนตำบลห้วยปริก  และประกาศรายชื่อผู้มีสิทธิได้รับการคัดเลือกให้เข้าเสนอราคาในวันที่ 23  สิงหาคม  2550   เวลา 10.00  น.    

ผู้สนใจติดต่อขอรับ/ซื้อเอกสารประมูลซื้อ/จ้างด้วยระบบอิเล็กทรอนิกส์ในราคาชุดละ  10,000  บาท  ได้ที่ สำนักงานองค์การบริหารส่วนตำบลห้วยปริก  ระหว่างวันที่  2  สิงหาคม  2550  ถึงวันที่  10  สิงหาคม  2550  ดูรายละเอียดได้ที่เว็บไซต์  WWW.HUAIPRIK.GO.TH  หรือสอบถามทางโทรศัพท์หมายเลข  0-7552-0434  ในวันและเวลาราชการ
                                                    ประกาศ  ณ  วันที่  2   สิงหาคม  พ.ศ.  2550






(ลงชื่อ)...............................................







 (นายสมควร     สุขขี)

